02013R0543 — SK — 01.01.2020 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:

▼B

NARIADENIE KOMISIE (EÚ) č. 543/2013

zo 14. júna 2013

o predkladaní a uverejňovaní údajov na trhoch s elektrickou energiou, ktorým sa mení a dopĺňa príloha I k nariadeniu Európskeho parlamentu a Rady (ES) č. 714/2009

(Text s významom pre EHP)

Článok 1

Predmet úpravy

Týmto nariadením sa stanovuje minimálny spoločný súbor údajov týkajúcich sa výroby, prenosu a spotreby elektrickej energie, ktoré sa majú sprístupniť účastníkom trhu. Stanovuje sa ním aj centrálne zhromažďovanie a uverejňovanie údajov.

Článok 2

Vymedzenia pojmov

Na účely tohto nariadenia sa uplatňujú vymedzenia pojmov v článku 2 nariadenia (ES) č. 714/2009. Okrem toho sa uplatňujú tieto vymedzenia pojmov:

1. „vyrovnávacie rezervy“ sú všetky zdroje, ak sú obstarané ex ante alebo v reálnom čase, alebo na základe zákonných povinností, ktoré má prevádzkovateľ prenosovej sústavy k dispozícii na účely vyrovnávania;

7. „koordinovaná čistá kapacita prenosu“ je metóda výpočtu kapacity založená na zásade vyhodnotenia a určenia maximálnej výmeny energie ex ante medzi priľahlými ponukovými oblasťami;

11. „mena“ je euro, ak je aspoň jedna časť príslušnej ponukovej oblasti (príslušných ponukových oblastí) súčasťou krajiny, v ktorej je euro zákonným platidlom. V ostatných prípadoch je to je miestna mena;

16. „parametre založené na toku“ sú dostupné rozpätia kritických prvkov siete so súvisiacimi distribučnými faktormi prenosu elektrickej energie;

29. „vertikálne zaťaženie“ je celkové množstvo elektriny, ktoré odchádza z prenosovej sústavy do distribučných sietí, k priamo pripojeným koncovým zákazníkom alebo k spotrebnej časti výroby;

30. „rozpätie prognóz na nasledujúci rok“ je rozdiel medzi ročnou prognózou dostupnej výrobnej kapacity a ročnou prognózu celkového maximálneho zaťaženia so zreteľom na prognózu celkovej výrobnej kapacity, prognózu dostupnosti výroby a prognózu zazmluvnených rezerv pre systémy služieb;

Článok 3

Zriadenie centrálnej informačnej platformy pre transparentnosť

1. Centrálna informačná platforma pre transparentnosť sa zriadi a prevádzkuje v rámci Európskej siete prevádzkovateľov prenosových sústav pre elektrickú energiu (ďalej len „ENTSO pre elektrickú energiu“) účinným a nákladovo efektívnym spôsobom. ENTSO pre elektrickú energiu uverejní na centrálnej informačnej platforme pre transparentnosť všetky údaje, ktoré majú prevádzkovatelia prenosových sústav v súlade s týmto nariadením predkladať sieti ENTSO pre elektrickú energiu.

Centrálna informačná platforma pre transparentnosť je bezplatne prístupná verejnosti prostredníctvom internetu a je dostupná minimálne v anglickom jazyku.

Údaje sú aktuálne, ľahko dostupné, dajú sa stiahnuť a sú dostupné počas najmenej 5 rokov. Aktualizácie údajov sa označujú časovou pečiatkou, archivujú a sprístupňujú verejnosti.

2. ENTSO pre elektrickú energiu do štyroch mesiacov od nadobudnutia účinnosti tohto nariadenia predloží Agentúre pre spoluprácu regulačných orgánov v oblasti energetiky (ďalej len „agentúra“) návrh týkajúci sa prevádzky centrálnej informačnej platformy pre transparentnosť a súvisiacich nákladov. Agentúra poskytne svoje stanovisko do troch mesiacov odo dňa predloženia návrhu.

3. ENTSO pre elektrickú energiu zaistí, aby centrálna informačná platforma pre transparentnosť bola funkčná do 18 mesiacov od nadobudnutia účinnosti tohto nariadenia.

Článok 4

Predkladanie a zverejňovanie údajov

1. Prvotní majitelia údajov predložia údaje prevádzkovateľom prenosových sústav v súlade s článkami 6 až 17. Zaistia, aby údaje, ktoré poskytujú prevádzkovateľom prenosových sústav, alebo údaje, ktoré sa poskytujú v súlade s odsekom 2 poskytovateľom údajov, boli úplné, v požadovanej kvalite a predkladané spôsobom, ktorý umožňuje prevádzkovateľom prenosových sústav alebo poskytovateľom údajov spracovať a dodať tieto údaje ENTSO pre elektrickú energiu dostatočne včas na to, aby ENTSO pre elektrickú energiu mohla dodržať svoje povinnosti podľa tohto nariadenia v súvislosti s časovým plánom uverejňovania informácií.

Prevádzkovatelia prenosových sústav a podľa potreby poskytovatelia údajov prijaté údaje spracujú a v požadovanom čase ich poskytnú ENTSO pre elektrickú energiu na uverejnenie.

2. Prvotní majitelia údajov môžu za predpokladu, že použijú tretiu stranu konajúcu v ich mene ako poskytovateľ údajov, splniť svoju povinnosť stanovenú v odseku 1 tak, že predložia údaje priamo centrálnej informačnej platforme pre transparentnosť. Tento spôsob predkladania údajov podlieha predchádzajúcemu schváleniu prevádzkovateľom prenosovej sústavy, v ktorého kontrolnej oblasti sa prvotný majiteľ nachádza. Pri poskytovaní súhlasu prevádzkovateľ prenosovej sústavy posúdi, či poskytovateľ údajov spĺňa požiadavky uvedené v článku 5 prvom odseku písm. b) a c).

3. Ak nie je stanovené inak, na účely článkov 6 až 17 sa prevádzkovatelia prenosových sústav považujú za prvotných majiteľov údajov.

4. V prípade, že sa ponuková oblasť skladá z viacerých kontrolných oblastí v rôznych členských štátoch, ENTSO pre elektrickú energiu uverejní údaje uvedené v odseku 1 samostatne za každý členský štát.

5. Bez toho, aby boli dotknuté povinnosti prevádzkovateľov prenosových sústav a ENTSO pre elektrickú energiu stanovené v odseku 1 a článku 3, údaje sa môžu uverejniť aj na webových stránkach prevádzkovateľov prenosových sústav alebo iných strán.

6. Vnútroštátne regulačné orgány zaistia, aby prvotní majitelia údajov, prevádzkovatelia prenosových sústav alebo poskytovatelia údajov plnili svoje povinnosti stanovené v tomto nariadení.

Článok 5

Príručka postupov

ENTSO pre elektrickú energiu vypracuje príručku, v ktorej sa uvedú:

c) technické a prevádzkové kritériá, ktoré by poskytovatelia údajov museli spĺňať pri poskytovaní údajov centrálnej informačnej platforme transparentnosti;

Túto príručku vypracuje ENTSO pre elektrickú energiu po otvorenej a transparentnej porade so zúčastnenými stranami.

ENTSO pre elektrickú energiu sprístupní príručku verejnosti.

V prípade potreby ENTSO pre elektrickú energiu príručku aktualizuje. Pred uverejnením alebo aktualizáciou príručky ENTSO pre elektrickú energiu predloží návrh agentúre, aby vyjadrila svoje stanovisko. Agentúra poskytne stanovisko do dvoch mesiacov. Návrh prvej verzie sa predloží agentúre do štyroch mesiacov od nadobudnutia účinnosti tohto nariadenia.

Článok 6

Informácie o celkovom zaťažení

1. Prevádzkovatelia prenosových sústav vypočítajú a predložia ENTSO pre elektrickú energiu tieto údaje o svojich kontrolných oblastiach za každú ponukovú oblasť:

c) týždennú prognózu celkového zaťaženia na každý deň nasledujúceho týždňa, ktorá zahŕňa hodnotu maximálneho a minimálneho zaťaženia pre každý deň;

2. Informácie uvedené:

c) v odseku 1 písm. c) sa uverejnia každý piatok najneskôr dve hodiny pred trhovými uzávierkami na dennom trhu v ponukovej oblasti a aktualizujú sa, keď dôjde k významným zmenám;

3. Výrobné bloky nachádzajúce sa v kontrolnej oblasti prevádzkovateľa prenosovej sústavy poskytnú danému prevádzkovateľovi prenosovej sústavy všetky relevantné informácie potrebné na výpočet údajov uvedených v odseku 1 písm. a).

Výrobné bloky sa považujú za prvotných majiteľov relevantných informácií, ktoré poskytujú.

4. Prevádzkovatelia distribučných sústav nachádzajúci sa v kontrolnej oblasti prevádzkovateľa prenosovej sústavy poskytnú tomuto prevádzkovateľovi prenosovej sústavy všetky relevantné informácie potrebné na výpočet údajov uvedených v odseku 1 písm. b) a e).

Prevádzkovatelia distribučných sústav sa považujú za prvotných majiteľov relevantných informácií, ktoré poskytujú.

Článok 7

Informácie týkajúce sa nedostupnosti jednotiek spotreby

1. Prevádzkovatelia prenosových sústav poskytnú ENTSO pre elektrickú energiu tieto informácie o svojich kontrolných oblastiach:

2. Informácie stanovené v odseku 1 písm. a) sa uverejnia v súhrnnej podobe za ponukovú oblasť a s uvedením celkovej nedostupnej spotrebnej kapacity na obchodný interval počas daného obdobia, a to čo najskôr, avšak najneskôr jednu hodinu po prijatí rozhodnutia o plánovanej nedostupnosti.

Informácie stanovené v odseku 1 písm. b) sa uverejnia v súhrnnej podobe za ponukovú oblasť a s uvedením celkovej nedostupnej spotrebnej kapacity na obchodný interval počas daného obdobia, a to čo najskôr, avšak najneskôr jednu hodinu po zmene v skutočnej dostupnosti.

3. Jednotky spotreby, ktoré sa nachádzajú v kontrolnej oblasti prevádzkovateľa prenosovej sústavy, vypočítajú a predložia danému prevádzkovateľovi prenosovej sústavy údaje stanovené v odseku 1.

Spotrebné jednotky sa považujú za prvotných majiteľov údajov, ktoré predkladajú.

Článok 8

Rozpätie prognóz na nasledujúci rok

1. Prevádzkovatelia prenosových sústav vypočítajú pre svoje kontrolné oblasti za každú ponukovú oblasť rozpätie prognóz na nasledujúci rok hodnotené v miestnom obchodnom intervale ročného maximálneho zaťaženia a poskytnú ho ENTSO pre elektrickú energiu.

Informácie sa uverejnia jeden týždeň pred ročným pridelením kapacity, avšak najneskôr v 15. kalendárny deň mesiaca predchádzajúceho roku, na ktorý sa údaje vzťahujú.

2. Výrobné bloky a prevádzkovatelia distribučných sústav, ktorí sa nachádzajú v kontrolnej oblasti prevádzkovateľa prenosovej sústavy poskytnú danému prevádzkovateľovi prenosovej sústavy všetky relevantné informácie potrebné na výpočet údajov uvedených v odseku 1.

Výrobné bloky a prevádzkovatelia distribučných sústav sa považujú za prvotných majiteľov údajov, ktoré predkladajú.

Článok 9

Prenosová infraštruktúra

1. Prevádzkovatelia prenosových sústav vypracujú informácie o budúcich zmenách v prvkoch siete a projektoch prepojenia vrátane rozširovania alebo demontáže v ich prenosových sieťach v nasledujúcich troch rokoch a poskytnú ich ENTSO pre elektrickú energiu. Tieto informácie sa poskytnú len o opatreniach, v prípade ktorých sa očakáva, že budú mať vplyv na kapacitu medzi ponukovými oblasťami, alebo na profily zodpovedajúci minimálne 100 MW, a to aspoň počas jedného obchodného intervalu. Informácie obsahujú:

c) typ zariadenia;

Informácie sa uverejnia jeden týždeň pred pridelením ročnej kapacity, avšak najneskôr v 15. kalendárny deň mesiaca predchádzajúceho roku, na ktorý sa pridelenie vzťahuje. Informácie sa aktualizujú o príslušné zmeny do konca marca, konca júna a konca septembra roku, na ktorý sa pridelenie vzťahuje.

Článok 10

Informácie týkajúce sa nedostupnosti prenosovej infraštruktúry

1. Prevádzkovatelia prenosových sústav vypočítajú a poskytnú ENTSO pre elektrickú energiu tieto informácie o svojich kontrolných oblastiach:

c) zmeny v skutočnej dostupnosti infraštruktúry príbrežnej energetickej rozvodnej siete, ktoré znižujú dodávky veternej energie o 100 MW alebo viac počas aspoň jedného trhového intervalu s uvedením:

2. Informácie stanovené v odseku 1 písm. a) sa uverejnia čo najskôr, avšak najneskôr jednu hodinu po plánovanej nedostupnosti.

3. Informácie stanovené v odseku 1 písm. b) a c) sa uverejnia čo najskôr, avšak najneskôr jednu hodinu po zmene v skutočnej dostupnosti.

4. Pokiaľ ide o informácie stanovené v odseku 1 písm. a) a b), prevádzkovatelia prenosových sústav sa môžu rozhodnúť, že neurčia príslušné zariadenie a neuvedú jeho umiestnenie, ak sú v ich členských štátoch tieto informácie klasifikované ako citlivé informácie týkajúce sa ochrany kritickej infraštruktúry, ako sa uvádza v článku 2 písm. d) smernice Rady 2008/114/ES ( 1 ). Týmto nie sú dotknuté ich ostatné povinnosti stanovené v odseku 1 tohto článku.

Článok 11

Informácie týkajúce sa odhadu a ponuky kapacít medzi oblasťami

1. Prevádzkovatelia prenosových sústav alebo prípadne subjekty prideľujúce prenosovú kapacitu vypočítajú a poskytnú ENTSO pre elektrickú energiu v dostatočnom časovom predstihu pred postupom prideľovania tieto informácie o svojich kontrolných oblastiach:

Prevádzkovatelia prenosových sústav alebo prípadne subjekty prideľujúce prenosovú kapacitu sa považujú za prvotných majiteľov informácií, ktoré počítajú a poskytujú.

2. Informácie stanovené v odseku 1 písm. a) sa uverejnia tak, ako sa stanovuje v prílohe.

3. Pokiaľ ide o vedenia jednosmerného prúdu, prevádzkovatelia prenosových sústav poskytnú ENTSO pre elektrickú energiu aktualizované informácie o všetkých obmedzeniach využitia dostupnej cezhraničnej kapacity vrátane uplatňovania obmedzení zvyšovania výroby alebo obmedzení prenosu v rámci dňa a to najneskôr jednu hodinu po tom, ako sú tieto informácie známe.

Prevádzkovatelia vedení jednosmerného prúdu sa považujú za prvotných majiteľov aktualizovaných informácií, ktoré poskytujú.

4. Prevádzkovatelia prenosových sústav alebo prípadne subjekty prideľujúce prenosovú kapacitu poskytnú ENTSO pre elektrickú energiu výročnú správu s uvedením:

b) kontrolnej(-ých) oblasti(-í), do ktorej(-ých) kritické prvky siete patria;

c) miery, do akej by uvoľnenie kritických prvkov siete viedlo k zvýšeniu ponúkanej kapacity;